|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | **Nacrt**  **Programa mjera osiguravanja specijalističke zdravstvene zaštite na području**  **Grada Koprivnica** | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel društvene djelatnosti | |
| Cilj i glavne teme savjetovanja | 1. **Zakonska osnova**   Člankom 40. Statuta Grada Koprivnice („Glasnik Grada Koprivnice“ broj: 4/09, 1/12, 1/13, 3/13 – pročišćeni tekst, 1/18, 2/20 i 1/21) utvrđena je nadležnost Gradskog vijeća Grada Koprivnice za donošenje općih akata.   1. **Svrha donošenja** **Programa mjera osiguravanja specijalističke zdravstvene zaštite na području Grada Koprivnica**   U skladu sa sve većim problemom nedostatka doktora medicine specijalista pedijatrije na području Grada Koprivnice, a da bi se navedeno stanje promijenilo, donosi se ovaj Program.  Zbog nedostatka specijalista pedijatrije narušeno je osiguranje kontinuiteta i dostupnosti specijalističke zdravstvene zaštite predškolske djece na području Grada Koprivnice te prijeti problem nemogućnosti njenog daljnjeg osiguravanja.  Mjere propisane ovim Programom usmjerene su na zapošljavanje doktora medicine specijalista pedijatrije na neodređeno, puno radno vrijeme u specijalističkim ordinacijama u sastavu Doma zdravlja Koprivničko-križevačke županije u Koprivnici i zadržavanje u radnom odnosu s ciljem osiguravanja dostupnosti i kontinuiteta specijalističke zdravstvene zaštite na području Grada Koprivnice.   1. **Potrebna sredstva za provedbu Programa**   Sredstva za provedbu Programa planirana su u Proračunu Grada Koprivnice za 2023. godinu na aktivnosti AA301609 Liječnici specijalisti i aktivnosti A301536 Naknade za troškove stanovanja. | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Odluke objavljen je na internetskoj stranici Grada Koprivnice www.koprivnica.hr  Javno savjetovanje trajalo je 32 dana te je bilo otvoreno od 02.08. do 02.09.2023. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Renata Štefec | Datum:  4. rujna 2023. |